**Сусветны банк** — афіцыйная назва: **Міжнародны банк рэканструкцыі і развіцця** (англ.: The International Bank for Reconstruction and Development, IBRD).

Пачаў сваю дзейнасць 25 чэрвеня 1946 года ў выніку рашэння на канферэнцыі ў Брэтан Вудз  (англ.) (бел. у ліпені 1944 года (тады і быў заснаваны). Галоўнай мэтай яго стварэння была адбудова знішчанай у Другой сусветнай вайне Еўропы і Японіі. Таксама мэтай была дапамога ў развіцці краін Азіі, Лацінскай Амерыкі і Афрыкі. Цяпер ён працуе з 124 краінамі.

Хоць тэрмін «Сусветны банк» адносіцца да двух з пяці спецыялізаваных агенцтваў, якія працуюць разам у Групе Сусветнага банка: Міжнароднага банка рэканструкцыі і развіцця і Міжнароднай асацыяцыі развіцця (англ.: The International Development Association), але паўсюль ужываецца гэты тэрмін толькі для вызначэння банка. Астатнія тры агенцтвы дзейнічаюць у рамках Групы Сусветнага банка: Міжнародная фінансавая карпарацыя, Міжнародны цэнтр вырашэння інвестыцыйных спрэчак і Агенцтва многабаковых інвестыцыйных гарантый.

Сусветны банк не з’яўляецца банкам у звыклым значэнні. Ён ажыццяўляе доўгатэрміновыя пазыкі са зніжанымі працэнтамі для найбольш бедных краін-удзельніц і прадпрыемстваў (пасля атрымання ўрадавых гарантый), датацыі, тэхнічную дапамогу для праграм, прызначаных для барацьбы з узбраеннем, і фінансуе развіццё такіх галін жыцця, як ахова здароўя, адукацыя, ахова асяроддзя і развіццё інфраструктуры. Але за гэта ён патрабуе пэўных палітычных зрухаў, такіх як барацьба з карупцыяй, развіццё дэмакратыі, і найважнейшае — развіццё прыватнага сектара эканомікі.

Грошы на выдзяленне крэдытаў слабаразвітым краінам паходзяць ад унёскаў краін-удзельніц, аплаты краінамі ранейшых крэдытаў і дзякуючы эмісіі аблігацый на сусветных грашовых біржах.

Будынак Сусветнага банка ў Вашынгтоне

Супрацоўніцтва з Беларуссю
--------------------------

У 1992 г. Рэспубліка Беларусь стала членам Групы Сусветнага банка За перыяд супрацоўніцтва Сусветны банк інвеставаў у значныя для Беларусі праекты больш за $ 1,7 млрд.

30 верасня 2008 г. з мэтай павышэння эфектыўнасці, якасці і ўстойлівасці паслуг па водазабеспячэнні і водаадвядзенні для 1,7 мільёнаў спажыўцоў, якія пражываюць у 20 раёнах краіны, рэалізуецца праект «Развіццё сістэм водазабеспячэння і водаадвядзення», які дапаўняе Дзяржаўную праграму па водазабеспячэнні і водаадвядзенні «Чыстая вада».

З 2009 г. пачалася рэалізацыя праекта «Павышэнне энергаэфектыўнасці ў Рэспубліцы Беларусь», якая прадугледжвала пераўтварэнне ацяпляльных кацельняў, размешчаных у шэрагу гарадоў Беларусі, у ЦЭЦ, у выніку чаго штогод будзе эканоміцца каля 90 млн м³ прыроднага газу, што прывядзе да скарачэння выкідаў СО2 на 165000 тон у год. 3 снежня 2009 г. у Мінску было падпісана Пагадненне аб пазыцы на мэты развіцця (ПМР) у памеры 200 млн долараў ЗША.

5 ліпеня 2010 г. было падпісана Пагадненне аб пазыцы Сусветнага банка ў памеры 42,51 млн долараў ЗША і Пагадненне аб гранце Глабальнага экалагічнага фонда (ГЭФ) у суме 5,5 млн долараў ЗША на мэты праекта «Абыходжанне з цвёрдымі бытавымі адходамі ў Рэспубліцы Беларусь», які прадугледжваў будаўніцтва ў г. Гродна вытворчасці для сартавання смецця і перадачы другасных рэсурсаў на далейшую перапрацоўку. 28 верасня 2010 г. Савет выканаўчых дырэктараў Сусветнага банка ўхваліў дадатковую пазыку для Беларусі ў памеры 30 млн долараў ЗША на фінансаванне праекта «Рэабілітацыя раёнаў, пацярпелых у выніку катастрофы на Чарнобыльскай АЭС». 19 лістапада 2010 г. міністр транспарту і камунікацый Іван Шчэрба і кіраўнік прадстаўніцтва Сусветнага банка ў Беларусі Іван Велеў падпісалі пагадненне аб выдзяленні Рэспубліцы Беларусь пазыкі Сусветнага банка ў памеры 150 млн даляраў ЗША на праект «Удасканаленне і мадэрнізацыя аўтамабільнай дарогі» (М-5/Е 271 Мінск — Гомель). Рашэнне аб выдзяленні пазыкі было прынята саветам выканаўчых дырэктараў Сусветнага банка 11 лістапада 2010 г.

У перыяд з 15 па 17 верасня 2014 г. адбыўся візіт у Беларусь віцэ-прэзідэнта рэгіёна Еўропы і Цэнтральнай Азіі Сусветнага банка Лоры Так.

29 ліпеня 2016 г. кіраўнік прадстаўніцтва Сусветнага банка ў Беларусі Ян Чул Кім паведаміў, што Сусветны банк выдзяляе 250 млн долараў ЗША на рэканструкцыю аўтадарогі М6 Мінск — Гродна.

Беларусь і Сусветны банк працуюць над праектам «Павышэнне эфектыўнасці і якасці камунальных паслуг», які прадугледжвае падтрымку развіцця і мадэрнізацыі сектараў водазабеспячэння і водаадвядзення, а таксама абыходжання з цвёрдымі камунальнымі адходамі.

Зноскі
------

1. ↑  Global Research Identifier Database — 2015. Праверана 25 чэрвеня 2020.<a href='https://wikidata.org/wiki/Track:Q27768150'></a>
2. 1 2 3 4 5 6  Сусветны банк **(нявызн.)**(недаступная спасылка). *Міністэрства замежных спраў Рэспублікі Беларусь*. Архівавана з першакрыніцы 5 верасня 2019. Праверана 10 кастрычніка 2018..
3. ↑  Лукашэнка падзякаваў Сусветнаму банку за дапамогу ў рэалізацыі значных праектаў **(нявызн.)**. *Наша Ніва* (29 сакавіка 2017). Праверана 10 кастрычніка 2018.
4. ↑  Сусветны банк дасць Беларусі пазыку $150 млн **(нявызн.)**. *Наша Ніва* (19 лістапада 2010). Праверана 10 кастрычніка 2018.
5. ↑  На рэканструкцыю аўтадарогі Мінск—Гродна Сусветны банк выдзяляе $250 млн **(нявызн.)**. *Наша Ніва* (29 ліпеня 2016). Праверана 10 кастрычніка 2018.

Гл. таксама
-----------

|  |  |
| --- | --- |
| commons: | Сусветны банк на Вікісховішчы |

* Група Сусветнага банка
* Міжнародная фінансавая арганізацыя
* Міжнародны валютны фонд
* Глабалізацыя

Спасылкі
--------

* Афіцыйны сайт Сусветнага банка  (руск.)
* Карта дзейнасці Сусветнага банка Архівавана 14 чэрвеня 2009.  (англ.)
* World Bank Data and Analysis on Poverty and Economic Growth in South Asia Архівавана 16 ліпеня 2012. (англ.).

| ⛭Гандаль |
| --- |
| Вызначэнні | Плацёжны баланс ·  Рахунак бягучых аперацый (Гандлёвы баланс) ·  Рахунак руху капіталаў ·  Золатавалютныя рэзервы ·  Параўнальныя перавагі ·  Абсалютная перавага ·  Міжнародны падзел працы ·  Замяшчэнне імпарту ·  Міжнародны гандаль ·  Эканамічная інтэграцыя |
| Арганізацыі і палітыка ў сферы гандлю | Сусветная гандлёвая арганізацыя ·  Міжнародны валютны фонд ·  Сусветны банк ·  Міжнародны гандлёвы цэнтр ·  Гандлёвы блок ·  Зона свабоднага гандлю ·  Мытны саюз ·  Гандлёвыя бар’еры ·  Імпартная квота ·  Тарыф |
| Палітычная эканомія | Фрытрэдарства ·  Нета-баланс ·  Саламанка ·  Меркантылізм ·  Пратэкцыянізм ·  Дэдаларызацыя |
| Звязаныя тэмы | Продажы ·  Глабалізацыя ·  Аўтсорсінг ·  Гандлёвая справядлівасць і Справядлівы гандаль |

|  |  |
| --- | --- |
| ⚙️   У сацыяльных сетках | Facebook · LinkedIn · X · X · X · X · X · X · X · X · X · X · X |
| Фота, відэа і аўдыё | Instagram · YouTube |
| Слоўнікі і энцыклапедыі | Вялікая каталанская · Вялікая кітайская · Вялікая нарвежская · Вялікая расійская (старая версія) · Ларуса · Britannica (онлайн) · Universalis |
| 

| Нарматыўны кантроль |
| --- |
| BIBSYS: 90079831 · CiNii: DA00129652 · GND: 121364-7 · ISNI: 0000000404829086 · LCCN: n79043403 · LNB: 000055429 · Microsoft: 1334329717 · NDL: 01192439 · NKC: kn20010710102 · NUKAT: n97700455 · PTBNP: 362043 · SUDOC: 027605000 · VIAF: 128990950 |

 |